Opravné uznesenie Okresného súdu Poprad sp. zn. 6T/79/2024 z 13. 11. 2024
Opravné uznesenie Okresného súdu Poprad z 13. novembra 2024, sp. zn. 6T/79/2024, ECLI:SK:OSPP:2024:8724011068.2
Súd: Okresný súd Poprad
Spisová značka: 6T/79/2024
ECLI: ECLI:SK:OSPP:2024:8724011068.2
Dátum vydania: 13. 11. 2024
Forma: Opravné uznesenie

Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 6T/79/2024 8724011068 13. 11. 2024 JUDr. Pavol Roth ECLI:SK:OSPP:2024:8724011068.2
Opravné uznesenie Okresný súd Poprad, samosudca JUDr. Pavol Roth, v trestnej veci obvineného A. B., nar. X.X.XXXX v Kežmarku, trvale bytom C. XX/X, D., okres Kežmarok, pre prečin výtržníctva podľa § 364 ods. 1 písm. a), ods. 2 písm. b) Trestného zákona a iné, o oprave pisárskych chýb a zrejmých nesprávností, takto rozhodol: Podľa § 174 ods. 1 Trestného poriadku s použitím § 357 Trestného poriadku o p r a v u j e zrejmú nesprávnosť v písomnom vyhotovení trestného rozkazu Okresného súdu Poprad č.k.: 6T/79/2024-155 zo dňa 10.10.2024 tak, že po výroku o vine a treste nasleduje výrok „Podľa § 287 ods. 1 Trestného poriadku ukladá obvinenému povinnosť nahradiť poškodenému škodu E. E., nar. XX.X.XXXX, bytom B., F. A. X, škodu vo výške 1.573,- eur.“ odôvodnenie: Citovaným trestným rozkazom tunajšieho súdu obvinený A. B. bol uznaný vinným z trestnej činnosti, pre ktorú na neho prokurátor Okresnej prokuratúry Kežmarok podal obžalobu Pv 518/23 zo dňa 4.9.2024, za ktorú trestnú činnosť mu bol uložený úhrnný trest odňatia slobody vo výmere 8 mesiacov, ktorého výkon mu bol podmienečne odložený na skúšobnú dobu 18 mesiacov. Po vyhotovení a expedovaní trestného rozkazu súd zistil, že jeho písomné vyhotovenie obsahuje zrejmú nesprávnosť súvisiacu so skutočnosťou, že pri vyhotovovaní trestného rozkazu jeho prepisovaním z konceptu došlo k opomenutiu súvisiacemu s rozhodnutím o uplatnenom nároku na náhradu škody zo strany poškodeného E. E., ktorý takýto nárok si v trestnom konaní uplatnil riadne a včas, a to pri výsluchu konanom dňa 25.6.2024, a to vo výške 1.573,- eur, ktorá škoda zodpovedá bolestnému, ktoré vyčíslil znalec v rámci podaného znaleckého posudku k zraneniam poškodeného. Podľa § 174 ods. 1 Trestného poriadku (v nadväznosti na § 357 Trestného poriadku), predseda senátu môže osobitným uznesením kedykoľvek opraviť pisárske chyby a iné zrejmé nesprávnosti, ku ktorým došlo pri vyhotovení trestného rozkazu a v jeho rovnopisoch tak, aby vyhotovenie bolo v úplnej zhode s obsahom trestného rozkazu, ako bol vyhlásený. Opravu môže nariadiť aj súd vyššieho stupňa. Podľa § 175 Tr. poriadku (v nadväznosti na § 357 Trestného poriadku), ak sa oprava vyhotovenia trestného rozkazu alebo oprava rovnopisu trestného rozkazu podstatne dotkla obsahu niektorého z výrokov trestného rozkazu, plynie prokurátorovi a osobe priamo dotknutej opraveným výrokom lehota na podanie odporu od doručenia rovnopisu uznesenia o oprave a ak bola proti uzneseniu o oprave podaná sťažnosť od doručenia rozhodnutia o sťažnosti. O tom treba osobu výrokom priamo dotknutú poučiť. Vzhľadom na vzniknutú nesprávnosť potom súd v súlade s citovaným ustanovením procesného predpisu rozhodol o oprave tak, ako to uviedol vo výroku tohto rozhodnutia.
Poučenie: Proti tomuto uzneseniu je prípustná sťažnosť do 3 pracovných dní od jeho oznámenia prostredníctvom tunajšieho súdu na Krajský súd v Prešove.

